CELEX: 62007CJ0286
Language: mt
Date: 2008-04-24
Title: Sentenza tal-Qorti tal-Ġustizzja (it-Tielet Awla) ta' l-24 ta' April 2008. # il-Kummissjoni tal-Komunitajiet Ewropej vs il-Gran Dukat tal-Lussemburgu. # Nuqqas ta’ Stat li jwettaq obbligu - Artikolu 28 KE - Reġistrazzjoni tal-vetturi użati preċedentement irreġistrati fi Stat Membri oħra - Rekwiżit ta’ estratt mir-reġistru tal-kummerċ jew ta’ dokument ekwivalenti li jiċċertifika r-reġistrazzjoni tal-bejjiegħ tal-vettura bħala kummerċjant - Eżenzjoni mir-rekwiżit ta’ preżentazzjoni tal-fatturi jew ta’ dokumenti oħra li jiċċertifikaw it-trasferimenti ta’ proprjetà preċedenti. # Kawża C-286/07.

Sentenza tal-Qorti tal-Ġustizzja (It-Tielet Awla) tal-24 ta’ April 2008 – Il-Kummissjoni vs Il-Lussemburgu
      (Kawża C‑286/07)
      “Nuqqas ta’ Stat li jwettaq obbligu – Artikolu 28 KE – Reġistrazzjoni tal-vetturi użati preċedentement irreġistrati fi Stat Membri oħra – Rekwiżit ta’ estratt mir-reġistru tal-kummerċ jew ta’ dokument ekwivalenti li jiċċertifika r-reġistrazzjoni tal-bejjiegħ
         tal-vettura bħala kummerċjant – Eżenzjoni mir-rekwiżit ta’ preżentazzjoni tal-fatturi jew ta’ dokumenti oħra li jiċċertifikaw it-trasferimenti ta’ proprjetà
         preċedenti”
      
      Moviment liberu tal-merkanzija - Restrizzjonijiet kwantitattivi - Miżuri li għandhom effett ekwivalenti (Artikoli 28 KE u
         30 KE) (ara l-punti 26, 28, 32, 35, 38-39, 43, 46-48 u d-dispożittiv)
      
      Suġġett 
      
         
               Nuqqas ta’ Stat li jwettaq obbligu - Ksur ta’ l-Artikolu 28 KE - Leġiżlazzjoni nazzjonali li timponi, għall-finijiet tar-reġistrazzjoni
                  tal-vetturi użati preċedentement irreġistrati fi Stati Membri oħra, il-preżentazzjoni ta’ estratt mir-reġistrazzjoni tal-bejjiegħ
                  tal-vettura fir-reġistru tal-kummerċ, filwaqt li l-vetturi rreġistrati preċedentement fil-Lussemburgu mhumiex suġġetti għal
                  tali obbligu - Ostakolu għall-moviment liberu tal-merkanzija - Nuqqas ta’ ġustifikazzjoni u ta’ proporzjonalità.
               
            Dispożittiv 
      
         
                  1)
               
               
                  
               
               
                  	Billi impona, permezz tal-prassi kkontestata, għall-finijiet tar-reġistrazzjoni fil-Lussemburgu tal-vetturi, il-preżentazzjoni
                     ta’ estratt mir-registru tal-kummerċ jew ta’ dokument ekwivalenti li jiċċertifika r-reġistrazzjoni tal-bejjiegħ tal-vettura
                     bħala kummerċjant, bl-eċċezzjoni tal-kummerċjanti li jidhru fir-reġistru tas-Société Nationale de Contrôle Technique, il-Gran
                     Dukat tal-Lussemburgu naqas milli jwettaq l-obbligi imposti fuqu taħt l-Artikolu 28 KE. 
                  
               
            
         
                  2)
               
               
                  
               
               
                  	Il-Gran Dukat tal-Lussemburgu huwa kkundannat għall-ispejjeż.